Diari Oficial de la Generalitat Valenciana


Sumari del DOGV 4898, del 07-12-2004 (2004/12176)

ACORD de 25 de juny de 2004, del Consell de la Generalitat, pel qual s'autoritza determinada transferència de crèdit del capítol 7 al 4 del programa 542.50, Promoció de la I+D+I, i un ajust en l'annex de transferències corrents del dit programa, que implica la minoració de determinades línies de subvenció nominatives, per import de tres milions tres-cents dos mil noranta-dos euros (3.302.092 .). Expedient 09.017/04-085.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4898

Data del DOGV
:   07-12-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/12853


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 25 de juny de 2004, del Consell de la Generalitat, pel qual s'autoritza determinada transferència de crèdit del capítol 7 al 4 del programa 542.50, Promoció de la I+D+I, i un ajust en l'annex de transferències corrents del dit programa, que implica la minoració de determinades línies de subvenció nominatives, per import de tres milions tres-cents dos mil noranta-dos euros (3.302.092 €). Expedient 09.017/04-085. [2004/Q12311]
  
El Consell de la Generalitat, en la reunió del dia 25 de juny de 2004, va adoptar l'acord següent:
  
Una vegada que la Conselleria de Cultura, Educació i Esport ha reajustat les previsions quant al pla d'actuacions que s'han de dur a terme en el programa 542.50, Promoció de la I+D+I, a través de determinades línies de subvenció, i per tal de complir els compromisos derivats de les actuacions realitzades per l'Agència Valenciana de Ciència i Tecnologia, es planteja determinada transferència de crèdit del capítol 7 al 4 del dit programa, així com un ajust de crèdit en l'annex de transferències corrents d'este mateix programa, per import global de 3.302.092 euros.
  
Així mateix, cal canviar les dades descriptives de la línia de subvenció T4015, «Accions de formació de personal investigador», inclosa en l'annex de transferències corrents del programa 542.50, relatius al cofinançament del Fons Social Europeu.
  
En este sentit, en virtut del que disposen els articles 17 i 18 de la Llei 17/2003 de Pressupostos de la Generalitat per a l'exercici 2004, el Consell de la Generalitat
  
ACORDA
  
Primer
  
S'autoritza la minoració de crèdit en l'aplicació 32.65.15.897.26.4, per import de 2.990.092 euros, i la modificació de l'annex de transferències de capital del programa 542.50, en la línia de subvenció T4694, com es detalla:
  
Codi: T4694
  
Denominació: Ajudes per a la promoció de parcs científics i tècnics i dotació d'equipament científic i tecnològic
  
Modificació (€): -2.990.092
  
Segon
  
S'autoritza l'increment de crèdit en l'aplicació pressupostària 41.20.05.085.32.9 per import de 2.990.092 euros, i l'ajust en l'annex de transferències corrents del programa 542.50, per import de 312.000 euros, en les línies i pels imports que es detallen, que implica la supressió de la línia T4633.
  
Codi Denominació Modificació (€)
  
T5590 Convenis foment de la investigació -100.000
  
T5216 Model d'avaluació PVIDI 2001-2006 -31.200
  
T5215 Plataforma de gestió del coneixement -62.400
  
T4633 Finançament despeses corrents de REDIT -118.400
  
T4685 Enfortiment de les bases cientificotècniques
  
 de la Comunitat Valenciana 2.270.649
  
T4019 Accions d'investigació 1.031.443
  
Total 2.990.092
  
Tercer
  
S'autoritza la modificació de les dades descriptives, relatives al tipus de fons de la línia de subvenció T4015 de l'annex de transferències corrents del programa 542.50, segons es detalla a continuació:
  
València, 25 de juny de 2004
  
El conseller secretari del Consell de la Generalitat,
  
ALEJANDRO FONT DE MORA TURÓN